Tragelaphus

Kwa matumizi tofauti ya jina hili angalia hapa Tandala (Makete)

Tragelaphus ni jenasi ya wanyama katika familia Bovidae. Spishi za Tragelaphus huitwa tandala, bongo, kulungu, malu, nyala au nzohe. 

Wanatokea Afrika katika maeneo yenye miti kutoka nyika hadi msitu. 

Wana milia na madoa meupe juu ya rangi ya kahawa au kijivu. Dume ni mkubwa kuliko jike na ana pembe ndefu zilizopotolewa. Jike hana pembe. 

Wanyama hao hula majani, manyasi, matunda na viazi vya gugu.

Spishi
 Tragelaphus angasii, Nyala (Nyala)
 Tragelaphus buxtoni, Tandala-milima (Mountain Nyala)
 Tragelaphus eurycerus, Bongo (Bongo)
 Tragelaphus e. eurycerus, Bongo Magharibi (Western bongo or lowland bongo)
 Tragelaphus e. isaaci, Bongo Mashariki au Bongo-milima (Eastern Bongo or mountain bongo)
 Tragelaphus imberbis, Tandala Mdogo (Lesser Kudu)
 Tragelaphus scriptus, Pongo Kaskazi (Northern bushbuck)
 Tragelaphus spekii, Nyala-maji au Nzohe (Sitatunga)
 Tragelaphus s. gratus, Nzohe-misitu (Congo sitatunga or forest sitatunga)
 Tragelaphus s. selousi, Nzohe Kusi (Southern sitatunga or Zambezi sitatunga)
 Tragelaphus s. spekii, Nzohe Mashariki (Nile sitatunga or East African sitatunga)
 Tragelaphus strepsiceros, Tandala Mkubwa au Malu (Greater Kudu)
 Tragelaphus s. chora, Tandala Mkubwa Kusi (Greater Kudu)
 Tragelaphus s. cottoni, Tandala Mkubwa wa Chadi (Greater Kudu)
 Tragelaphus s. strepsiceros, Tandala Mkubwa Kaskazi (Greater Kudu)
 Tragelaphus sylvaticus, Kulungu, Mbawala au Pongo Kusi (Southern bushbuck)

Picha

Jamii:Ng'ombe na jamaa
Jamii:Wanyama wa Afrika
Jamii:Tragelaphus